[{"text_idx": "#000001", "text": "sTARTUp Daylt hoogu saanud A\u0308IO veganrasvad jo\u0303uavad peagi meie toidulauale"}, {"text_idx": "#000002", "text": "Mo\u0308o\u0308dunud suvel sTARTUp Dayl laineid lo\u0308o\u0308nud TalTechi biotehnoloogia spinoff A\u0308IO sihib rohepo\u0308o\u0308ret toiduaineto\u0308o\u0308stuses. Mulluse a\u0308rifestivali u\u0308ks parim pitching-vo\u0303istluse osaleja ja Swedbanki auhinna 10 000 eurot vo\u0303itnud ettevo\u0303te on vahepeal kaasanud enam kui miljon eurot ning ettevo\u0303tte ja\u0308tkusuutlikke rasvu ja o\u0303lisid testivad toidutootjad siin- ja sealpool Atlandi ookeani. Ka\u0308ima on lu\u0308katud ka Euroopa uuendtoidu loa taotlemine."}, {"text_idx": "#000003", "text": "\u201eSee vo\u0303it oli meile kindlasti abiks,\u201c so\u0303nas vaid aasta tagasi loodud A\u0308IO kaasasutaja, TalTechi toidutehnoloogia ja bioinseneeria kaasprofessor Petri-Jaan Lahtvee eelmise aasta sTARTUp Dayl vo\u0303idetud Swedbanki 10 000-eurost eriauhinda kommenteerides. \u201eSumma la\u0308ks va\u0308ga o\u0303igesse kohta ja tuli va\u0308ga o\u0303igel ajal. Saime ta\u0308nu sellele tegelda rahulikumalt rahastuse kaasamise protsessiga ega olnud nii suure surve all.\u201c"}, {"text_idx": "#000004", "text": "Rahalisest toest veelgi ta\u0308htsamaks peab Lahtvee vo\u0303iduga kaasnenud tunnustust ja motivatsiooni, mis aitas A\u0308IO meeskonnal julgelt koputada Soome riskikapitalifondi Nordic Foodtech VC uksele. Fondi, EAS-i ja teiste partnerite kaudu saigi idufirma veebruaris kokku miljonieurose rahasu\u0308sti, millega kasvada laborist va\u0308lja ja suurendada tootmismahte. Kui varem suutsid A\u0308IO to\u0308o\u0308tajad sageli ja\u0308a\u0308giks peetavast saepurust korraga toota 20\u201350 grammi rasvainet, mis vo\u0303iks toiduto\u0308o\u0308stuses peagi asendada va\u0308ga suure jalaja\u0308ljega palmi- vo\u0303i kookoso\u0303li, siis nu\u0308u\u0308d on mahud kasvanud ku\u0308mnete kilodeni."}, {"text_idx": "#000005", "text": "Sellest piisab enam-va\u0308hem toote testimiseks toiduaineto\u0308o\u0308stustes. Ettevo\u0303tteid, kes A\u0308IO rasvu oma toodetes katsetada soovivad, on juba u\u0308le kolmeku\u0308mne: mo\u0303ni Eestis, enamik Euroopas ja pisut ka USA-s. Tootmisliinidele jo\u0303udmiseks on aga vaja palju suuremat skaalat."}, {"text_idx": "#000006", "text": "\u201eTootmismaht ongi meie praegune suurim pudelikael,\u201c ra\u0308a\u0308gib ettevo\u0303tte asutaja. A\u0308IO-le on suureks abiks Fibenol, kelle Imaveres asuvas tehases on vo\u0303imalik suuremahulist tootmist katsetada. \u201eFibenolis katsetamine to\u0303estas, et meie protsess on skaleeritav ja see annab julguse arendustega edasi minna. Samuti ka\u0308ime toiduaineto\u0308o\u0308stusele mo\u0303eldud toorainet praegu katsetamas Soomes, Norras, Saksamaal ja Ungaris, sest Eestis ei ole vo\u0303imalust meie tooteid toiduaineteks sobiva puhtusega suuremas mahus toota.\u201c"}, {"text_idx": "#000007", "text": "Et la\u0308hema paari aastaga luua Eestisse klientide potentsiaalset no\u0303udlust rahuldav to\u0308o\u0308stuslikus mahus tootmisvo\u0303imekus, tegeleb A\u0308IO juba ja\u0308rgmise rahastusringiga, millega on soov kokku saada 8\u201310 miljonit eurot. To\u0303ena\u0308oliselt alustatakse summa pu\u0308u\u0308dmist A\u0308IO kaasasutaja, brasiillanna Nemailla Bonturi juurtele la\u0308hemast Ladina-Ameerika ettevo\u0303tluse ja innovatsiooni o\u0308kosu\u0308steemist Latitud. Enam-va\u0308hem sama ta\u0308rmin, kaks aastat, on ka Euroopa Liidu uuendtoidu loa saamisel, et nii kui roheline tuli ka\u0308es, olla kohe valmis ka tootma."}, {"text_idx": "#000008", "text": "Samal ajal teeb A\u0308IO oma tooteid paremaks ja arendab pidevalt va\u0308lja uusi, uurides ka sektoreid, mis ei ole toiduga seotud. Na\u0308iteks kosmeetika, kus turule pa\u0308a\u0308semine on lihtsam, vo\u0303ib olla reaalne alternatiivseid rasvu kasutada juba aasta pa\u0308rast."}, {"text_idx": "#000009", "text": "Mo\u0303ne kosmeetika- ja kodukeemiaettevo\u0303tte ko\u0303rval testivad A\u0308IO punaseid rasvu ja o\u0303lisid \u2013 ettevo\u0303tte justkui kaubama\u0308rgiks kujunenud punane va\u0308rv on toodetel ta\u0308nu ko\u0303rgele karotenoidide sisaldusele \u2013 praegu peamiselt siiski vegantoidu tootjad, katsetades neid taimsetes kotlettides, veganvorstides, veganjuustudes, aga ka pagaritoodetes."}, {"text_idx": "#000010", "text": "Ku\u0308simusele, kas toidutootjad julgevad testida, vastab Lahtvee ro\u0303o\u0303msalt: \u201eTestida julgevad ku\u0308ll. Eks me ise ka so\u0308o\u0308me ja oleme veel ta\u0308iesti terved, aga meie rasvad on tegelikult ka tervislikud. Nad sisaldavad antioksu\u0308dante ja oomega-3-rasvhappeid. Meile kellelegi ei meeldi vo\u0303tta kala maitsega kalao\u0303li, aga kui mo\u0303nes tavalises tootes on kasutatud meie rasvasid, saab neid su\u0308u\u0308es vajaliku koguse oomega-3 sealt juba ka\u0308tte.\u201c"}, {"text_idx": "#000011", "text": "U\u0308htlasi sa\u0308a\u0308stab punane rasv vegantoidutootjaid liha alternatiividesse toiduva\u0308rvi lisamisest ja muudab tooted ka maitsvamaks. Viimast ei ole ku\u0308ll olnud artikli autoril vo\u0303imalik hinnata, kuid usaldame Lahtvee so\u0303nu ja loodame parimat ka ettevo\u0303tte edu silmas pidades."}, {"text_idx": "#000012", "text": "Toote hinnast ra\u0308a\u0308kides on A\u0308IO-l eesma\u0308rk jo\u0303uda mo\u0303ne aastaga kookoso\u0303liga samale hinnatasemele, mis annab a\u0308riideele veelgi va\u0308a\u0308rtust juurde. Palmio\u0303li, mis maksab pisut u\u0308le euro kilogramm, ja\u0308a\u0308b haardeulatusest esialgu va\u0308lja, kuid arvestades selle tootmise suurt keskkonnamo\u0303ju ja Euroopa Liidu soovi na\u0308ha tulevikus palmio\u0303li hinnas ka keskkonnamo\u0303ju komponenti, vo\u0303ib A\u0308IO konkurentsivo\u0303ime ka siin ajapikku paraneda."}, {"text_idx": "#000013", "text": "Lisaboonusena tuleb ma\u0308ngu kohalikkus, sest nagu varem mainitud, na\u0308eb ettevo\u0303tte a\u0308rimudel peale tehnoloogiate va\u0308ljato\u0308o\u0308tamise ette ka oma tootmise loomist, esialgu Eestis, seeja\u0308rel globaalselt. \u201eMeie eesma\u0308rk on, et tootmised ei oleks meeletult suured. Me mitte ei taha tuua kogu Euroopa saepuru Eestisse, et sellest siis rasvu toota, vaid pigem soovime, et ko\u0303ikjale tekiksid lokaalsed tootmisjaamad, mis toodavad kohalikust toormest. Nii ja\u0308a\u0308b a\u0308ra tooraine ja lo\u0303pptoote transport ning tagatud on ka parem toidujulgeolek,\u201c selgitab Lahtvee. Rohkemate jaamade rajamiseks on plaan tehnoloogiat ka teistele biotehnoloogia ettevo\u0303tetele va\u0308lja litsentseerida."}, {"text_idx": "#000014", "text": "Selliselt toimides on A\u0308IO soov saada globaalseks ettevo\u0303tteks nii kiiresti kui vo\u0303imalik. Motivatsiooni selleks annavad ka aukartusta\u0308ratavad numbrid: A\u0308IO kodulehe andmetel ulatub nende turu ehk o\u0303likeemiato\u0308o\u0308stuse suurus 2027. aastal enam kui 36 miljardi USA dollarini. Samas paisataks palmio\u0303li asemel nende tooteid kasutades iga aasta o\u0303hku 160 kilotonni va\u0308hem CO2, hoides 2030. aastaks ennustatud hindade korral aastas kokku 98 miljardit dollarit. Meeletud summad! Kes teab, ehk saab A\u0308IO punasest rasvast peagi n-o\u0308 punane kuld?"}, {"text_idx": "#000015", "text": "A\u0308IO muudab uudseid o\u0303lisid tootes maailma"}, {"text_idx": "#000016", "text": "Biotehnoloogia muutub Eestis ja\u0308rjest po\u0303nevamaks valdkonnaks - just siit oodatakse la\u0308hiajal uut revolutsiooni."}, {"text_idx": "#000019", "text": "sTARTUp Day ra\u0308a\u0308gib teemadest, mis tulevad lauale alles homme"}, {"text_idx": "#000020", "text": "Kuidas leida inspiratsiooni iduettevo\u0303tete mo\u0303tteviisist ja panna a\u0308rifestival sTARTUp Day enda ettevo\u0303tte kasuks to\u0308o\u0308le?"}, {"text_idx": "#000021", "text": "Oled Swedbanki blogi lehel, kus pakume lugejaile huvitavat infot ja kasulikke no\u0303uandeid, et saaksite teha kaalutud valikuid oma rahaasjade korraldamisel. Ootame va\u0308ga teie ku\u0308simusi, ettepanekuid ja arvamusi, millistel teemadel siit blogist lugeda sooviksite: meedia@swedbank.ee."}]